ceb sv de id es es en es ru ms eo tr ceb it en ms it id id eo en eo en en id pl id pl en en en it fi en en en ru en id ja sv id ceb ms eo en en eo ceb ms id sv ja id ceb ms eo en en eo ceb ms id en es en ms en ms ms id ms id id ms ms id id ms ms id id en nl id da en en nl en en es en en en es en en en id ms id ca ca es es en es ru en en en en de sv
Lebih 34 Juta Dos Suntikan Telah Diberi.
Lebih 34 juta dos suntikan vaksin telah diberi
Lebih 63 peratus penduduk dewasa Malaysia telah lengkap menerima 2 dos suntikan vaksin COVID-19.
Menurut Jawatankuasa Khas Jaminan Akses Bekalan Vaksin COVID-19, lebih 19.5 juta individu dewasa atau lebih 83 peratus telah sekurang-kurangnya menerima satu dos suntikan.
Secara keseluruhannya lebih 34 juta dos suntikan telah diberikan di seluruh negara dengan Labuan merekodkan kadar tertinggi iaitu lebih 93 peratus rakyatnya telah disuntik.
Sementara itu, Kementerian Sains, Teknologi dan Inovasi sudah membeli 3.5 juta dos suntikan CanSino dari China untuk meningkatkan kadar vaksinasi di 6 negeri di Malaysia.
Menterinya, Datuk Seri Dr Adham Baba berkata vaksin tersebut akan diagihkan secara berperingkat ke Perak, Terengganu, Johor, Kedah, Kelantan dan Sabah kerana kadar vaksinasi mereka masih di bawah 50 peratus.
Wujudkan talian bebas untuk doktor
Persatuan Perubatan Malaysia gesa pihak berkuasa jalankan siasatan terhadap individu yang cuba merasuah doktor untuk mendapatkan sijil vaksinasi tanpa menerima suntikan.
Presidennya, Prof Datuk Dr M Subramaniam berpendapat PDRM dan SPRM perlu wujudkan satu talian bebas bagi membolehkan orang ramai membuat aduan.
Ini selepas terdapat beberapa laporan mendakwa ada doktor yang disogok sehingga seribu ringgit untuk memberi sijil digital vaksinasi tersebut.
Bersama memulihkan negara daripada COVID-19
Perdana Menteri mengajak seluruh rakyat Malaysia agar bersama-sama memulihkan negara daripada wabak COVID-19 sempena Hari Kebangsaan ke-64 hari ini.
Datuk Seri Ismail Sabri Yaakob berkata ia sebagai salah satu usaha untuk membuka jalan pemulihan ekonomi negara dan meningkatkan kesejahteraan rakyat.
Dalam pada itu, Datuk Seri Ismail Sabri turut mengajak rakyat agar mendapatkan suntikan vaksin COVID-19 yang sudah terbukti memberi impak positif dalam memerangi wabak tersebut.
Pastikan anda mendengar Buletin PETRONAS di THR Gegar pada waktu-waktu berikut:
Follow us on Facebook  Follow us on Twitter
Hak Cipta Terpelihara © 2017 Astro Radio Sdn Bhd (403472-D)
Zayan, All Asia Broadcast Centre, Technology Park Malaysia, Lebuhraya Puchong-Sg. Besi, Bukit Jalil, 57000 Kuala Lumpur.
Tel: 03-9549 5555, Fax: 03-9543 5675 E-mail: hellozayan@astro.com.my Aduan :